OpenLLM-France/wikimedia huggingface dataset:
# Pascuala Campos de Michelena

Pascuala Campos de Michelena (Sabiote, província de Jaén, 1938) és una arquitecta, i professora, radicada a Pontevedra.

## Trajectòria

En 1966, va començar els seus estudis a l'Escola Tècnica Superior d'Arquitectura de Barcelona, i els va continuar a Madrid. Va ser professora de l'Escola Tècnica Superior d'Arquitectura de La Corunya durant més de vint anys; aconseguint en 1995 ser la primera catedràtica de "Projectes Arquitectònics", de la Universitat espanyola amb el treball sobre Espazo i Xénero. Va dur a terme la major part de la seva labor professional a Galícia. Com a col·laboradora no permanent, ajuda a la "Consultora Galega S.L."
Sensibilitzada amb el "Moviment feminista", participa en fòrums sobre "Espai i Gènere". Entre 1993 a 1994 va codirigir el curs Urbanisme i Dona: Noves visions sobre l'espai públic i privat. Al VI Congrés Iberoamericà de Ciència, Tecnologia i Gènere, a Saragossa, en 2006, va participar en la Taula Rodona sobre "Experiències i genealogies per a les científiques d'avui".

## Algunes obres

* 1968: casa per al rector de Marín
* D'1971 a 1973: habitatges per gitanos en Campañó, Pontevedra, en col·laboració amb l'arquitecte César Portela
* 1975: Ajuntament de Pontecesures
* 1990: Escola de Formació Pesquera, Illa d'Arosa, Pontevedra
* 1998: restauració de l'Església de Sabucedo (L'Estrada) i el seu entorn. En col·laboració amb l'arquitecta Immaculada Garcés Navarro

### Ponències en Congressos

* 2006. VI Congrés Iberoamericà de Ciència, Tecnologia i Gènere, Saragossa: Altres arquitectures, altres cossos . En Actes Llibre Final pp. 63-66.
* 2010. I Congrés sobre Alzheimer i Arquitectura "L'Arquitectura dels Records". Consells pràctics per a la construcció o ampliació d'un centre d'Alzheimer.

## Referències

* ↑ http://ruc.udc.es/dspace/bitstream/2183/5117/1/ETSA_3-1.pdf
* ↑ http://www.consultoragalega.es/gl-consultora-galega-s-l--quen-somos.html Arxivat 2013-03-22 a Wayback Machine.
* ↑ La Voz de Galicia. ««Los grandes proyectos, no digo buenos, los hacen hombres»» (en castellano), 31-10-2008. [Consulta: 20 juny].
* ↑ http://wzar.unizar.es/siem/Formativas/congreso%20genciber/Programa%20final.pdf Arxivat 2010-03-27 a Wayback Machine.
* ↑ «Artículo sopbre la autora». Arxivat de l'original el 2010-03-09. [Consulta: 12 novembre 2015].
* ↑ COAG Arxivat 2009-12-28 a Wayback Machine. Obradoiro, COAG, 2000, Santiago de Compostela, Nº 28, pp. 55-57 ISSN 0211-6065.
* ↑ http://wzar.unizar.es/siem/Formativas/congreso%20genciber/LIBRO%20FINAL.pdf Arxivat 2017-05-17 a Wayback Machine.
* ↑ http://www.ceafa.es/files/pdfs/4bdeea91c5.pdf Arxivat 2010-06-29 a Wayback Machine.

## Enllaços externs

* Partit Feminista d'Espanya
# Pas del Llop (Abella de la Conca)

El Pas del Llop és un pas de muntanya o petita collada situada a 1.600 m d'altitud entre els termes municipals de Conca de Dalt (antic terme d'Hortoneda de la Conca), i d'Abella de la Conca, a la comarca del Pallars Jussà.
És en el camí de pujada al cim del Gallinova, al nord dels Feixans del Pas del Llop, a llevant de la Collada de Gassó. Pel costat del terme d'Abella de la Conca és dins de la partida d'Ordins.
A començaments del segle XXI ha quedat fora dels itineraris habituals de la gent del país, però antigament formava part de la xarxa de corriols de muntanya per passar d'una vall a l'altra.

## Etimologia

És un topònim romànic modern, amb un primer component, pas, de caràcter descriptiu, i un segon element que cal associar amb les activitats cinegètiques, freqüents a la zona, o amb l'ancestral temença popular a la figura del llop.

## Enllaços externs

* El Pas del Llop en el seu entorn, a l'Institut Cartogràfic de Catalunya
# Palol

«Palol» té aquests significats:
* Toponímia:
** Can Palol, edifici de Sant Gregori
** Castell de Palol, diversos indrets
** Mas Palol, edificació de Palol (Torroella de Fluvià)
** Palol (Ceret), poble i antiga comuna del terme comunal de Ceret, al Vallespir
** Palol (Elna), despoblat de la comuna d'Elna, al Rosselló
** Palol (Figueres), o Palol de Vila-sacra, entitat de població del municipi de Figueres
** Palol (Torroella de Fluvià), o Palol de Fluvià, entitat de població del municipi de Torroella de Fluvià
** Palol d'Onyar, entitat de població del municipi de Quart
** Palol de Farga, nucli de població del municipi de Cornellà del Terri
** Palol de Revardit, municipi de la comarca del Pla de l'Estany
** Palol de Sabaldòria, nucli de població de Vilafant
** Palol de Vila-robau, antiga parròquia de Sant Genís de Palol, al municipi de Ventalló
** Pla de Palol, topònim del municipi de Vilademuls
** Plana de Palol, topònim de Torroella de Fluvià
* Biografies:
** Berenguer de Palol, trobador rossellonès
** Miquel de Palol i Felip (Girona 1885 - 1965), escriptor
** Miquel de Palol i Muntanyola, arquitecte, poeta i narrador
** Pere de Palol i Poch (Girona, 1860-1935), poeta
** Pere de Palol i Salellas (Girona, 1923 - Barcelona, 2005), arqueòleg
* Miscel·lània: Premi Miquel de Palol de poesia, premi literari de poesia en llengua catalana que forma part dels Premis Literaris de Girona
# Cereali

Cereali, en llatí Cerealius, en grec antic Κερεάλιος, va ser un poeta grec d'època i lloc de naixement desconeguts. Se li atribueixen tres epigrames conservats a l'Antologia grega, però almenys el tercer és molt dubtós que fos d'ell.
Dels altres dos, el primer és una al·lusió jocosa als concursos poètics dels jocs grecs, i el segon posa en ridícul aquells gramàtics que pensaven fer-se passar pels escriptors àtics purs utilitzant algunes paraules del dialecte àtic i usant locucions obsoletes.

## Referències

* ↑ Cerealius a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 673
* Degani, Enzo (Bologna). "Cerealius." Brill's New Pauly. Antiquity volumes edited by: Hubert Cancik and, Helmuth Schneider. Brill Online, 2015. Reference. 1 d'abril del 2015 <http://referenceworks.brillonline.com/entries/brill-s-new-pauly/cerealius-e230400>
# Cirrhilabrus condei

Cirrhilabrus condei és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 8 cm de longitud total.

## Distribució geogràfica

Es troba a Papua Nova Guinea.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Cirrhilabrus exquisitus

Cirrhilabrus exquisitus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 12 cm de longitud total.

## Distribució geogràfica

Es troba des de l'Àfrica oriental fins a Sodwanay Bay (Sud-àfrica) i les Tuamotu.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Pedro Costa Sanjurjo

Pedro Costa Sanjurjo és un advocat i enginyer tècnic espanyol, diputat al Congrés dels Diputats en la Tercera Legislatura.

## Biografia

Llicenciat en enginyeria industrial mecànica en 1964. Fou candidat al Senat d'Espanya per Alianza Popular a les eleccions generals espanyoles de 1982, però no fou escollit. A les eleccions generals espanyoles de 1986 fou elegit diputat per Barcelona. Ha estat vocal, entre d'altres, de la Comissió d'Economia, Comerç i Hisenda, de la Comissió d'Indústria, Obres Publiques i Serveis i de la Comissió de Política Social i d'Ocupació del Congrés dels Diputats. Quan es va produir l'escissió del Partit Demòcrata Popular es va unir al seu grup parlamentari. Tanmateix en fou expulsat el gener de 1988 per falta d'assistència als treballs parlamentaris, i aleshores fou incorporat al Grup Mixt fins al final de la legislatura.
Des del 1989 no ha participat més en política. En 1999 es va llicenciar en dret per la Universitat de Barcelona-UNED i ha obtingut un màster en administració d'empreses en ESADE. Actualment participa en el campus virtual del Col·legi d'Advocats de Barcelona com a especialista en dret penal i és professor del departament d'organització d'empreses de la Universitat Politècnica de Catalunya.

## Referències

* ↑ Fitxa del Congrés dels Diputats
* ↑ El PDP da de baja a un diputado por falta de asistencia a los trabajos parlamentarios, ABC, 19 de gener de 1988
* ↑ «Campus ICAB». Arxivat de l'original el 2015-05-26. [Consulta: 26 maig 2015].
* ↑ Pedro Costa Arxivat 2015-05-26 a Wayback Machine. al web de la UPC
# Charles Louis Alphonse Laveran

Charles Louis Alphonse Laveran (París, França 1845 - íd. 1922) fou un metge francès guardonat amb el Premi Nobel de Medicina o Fisiologia l'any 1907.

## Biografia

Va néixer el 18 de juny de 1845 a la ciutat de París. Va estudiar medicina a l'Escola Militar de Medicina d'Estrasburg i va servir com a cirurgià de l'Exèrcit durant la Guerra francoprussiana.
En 1894 va passar a treballar a l'Institut Pasteur de París, el qual va arribar a dirigir anys més tard, i l'any 1907 hi va fundar el Laboratori de Malalties Tropicals. Va morir el 18 de maig de 1922 a la seva residència de París.

## Recerca científica

El 1878 fou enviat a Algèria com membre de l'Escola Militar de Medicina de Val-de-Grâce, on es va dedicar a estudiar el paludisme. Fruit d'aquests estudis va ser el descobriment del Plasmodium, paràsit productor de la malaltia, encara que no va aconseguir determinar el mecanisme de transmissió d'aquesta, que seria descobert posteriorment pel britànic Ronald Ross. El 6 de novembre de 1880 va observar per primera vegada en un microscopi -en un preparat de sang d'un malalt de paludisme-, corpuscles mòbils, que va dibuixar i va descriure de manera detallada:
   "Es tracta de cèl·lules pigmentades, rodones o corbades en forma de mitja lluna, que es mouen com amebes."
L'any 1907 fou guardonat amb el Premi Nobel de Medicina o Fisiologia pels seus estudis sobre les malalties causades per protozous.

## Obra publicada

* 1875: Traité des maladies et épidémies des armées
* 1884: Traité des fièvres palustres avec la description des microbes du paludisme
* 1904: Trypanosomes and trypanosomiasis

## Enllaços externs

* «Charles Louis Alphonse Laveran» (en anglès). The Nobel Prize. The Nobel Foundation.
# Som uzbek

El som uzbek (en uzbek o‘zbek so‘m, ўзбек сўм en caràcters ciríl·lics, o simplement so‘m, сўм) és la moneda de l'Uzbekistan des del 15 de novembre del 1993, en què va substituir el ruble soviètic en termes paritaris. El codi ISO 4217 és UZS. El mot som significa "pur" en kazakh, kirguís, uigur, uzbek i altres llengües turqueses, en el sentit d'"or pur". Se subdivideix en 100 tiyin o тийин.
És emès pel Banc Central de la República de l'Uzbekistan (O`zbekiston Respublikasi Markaziy Banki / Ўзбекистон Республикаси Марказий Банки). L'1 de juliol del 1994 fou objecte d'una revaluació, a raó de 1.000 som antics per un de nou.
Hi ha monedes d'1, 3, 5, 10, 20 i 50 tiyin i d'1, 5, 10, 25, 50 i 100 som, i bitllets d'1, 3, 5, 10, 25, 50, 100, 200, 500 i 1.000 som.

## Taxes de canvi

* 1 EUR = 12.159,06 UZS (8 d'octubre de 2020)
* 1 USD = 10.334,83 UZS (8 d'octubre de 2020)

## Vegeu també

* Som

## Enllaços externs

* Banc Central de la República de l'Uzbekistan (en uzbek, rus i anglès)
# Llista electoral

Una llista electoral és una llista que agrupa candidats per a una elecció, usualment usats en sistemes de representació proporcional. Una llista electoral pot ser registrada per un partit polític o pot constituir un grup de candidats independents. Les llistes poden ser: obertes, quan aquest és el cas els votants tenen alguna influència en determinir l'ordre en què es troben els candidats; o tancades, quan aquest és el cas l'ordre dels candidats en la llista és fixa i els votants efectivament voten pel seu partit preferit.
Els sistemes electorals no proporcionals també poden utilitzar llistes electorals per a circumscripcions electorals multimembres. La diferència principal entre llistes proporcionals i no proporcionals és que els candidats guanyadors no són elegits per la seva preferència, però per l'opció entre les llistes electorals de dos o més partits.

## Bibliografia

* Lijphart, A. 1995, Sistemas electorales y sistemas de partidos, Madrid: Centro de Estudios Constitucionales. (castellà)
* Sartori, G. 1994, Ingeniería constitucional comparada, México: Fondo de Cultura Económica. (castellà)

## Referències

* ↑ «Terminologia electoral bàsica | TERMCAT». [Consulta: 13 abril 2019].

## Vegeu també

* Diputat de llista
* Llista fantasma
* Sistema electoral
# Triembach-au-Val

Triembach-au-Val (en alsacià Triembàch) és un municipi francès, situat a la regió del Gran Est, al departament del Baix Rin. L'any 1999 tenia 460 habitants.
Forma part del cantó de Mutzig, del districte de Sélestat-Erstein i de la Comunitat de comunes de la Vall de Villé.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 384 | 384 | 437 | 420 | 393 | 449 |

## Administració

Llista d'alcaldes :
| Període | Identitat | Partit |
| 2001- | Jean-Georges Hirschfell | |
# Rhacophorus catamitus

Rhacophorus catamitus és una espècie de granota que es troba a Indonèsia.
Està amenaçada d'extinció per la pèrdua del seu hàbitat natural.

## Referències

* Iskandar, D. & Mumpuni 2004. Rhacophorus catamitus. Llista Vermella d'Espècies Amenaçades de la UICN 2006. Consulta: 9 de gener de 2008.
# Regne dels Bari

El regne dels bari (ells l'anomenen regne de Lado) és el territori tradicional de l'ètnia bari, al Sudan del Sud i Uganda. Reorganitzat el regne tradicional en els darrers anys, en la confusa situació del sud del Sudan anterior a la partició, el rei (agofe) Onzima II John Bart Agami va optar per la independència, que fou oficialment declarada l'1 de gener del 2000 d'acord amb la resolució 1514 de l'ONU de 14 de desembre de 1960 i resolució 43/47 de 22 de novembre de 1988, no havent estat reconeguda internacionalment. Després dels acords de Machakos tant el Sudan com el moviment d'alliberament del sud van estar d'acord en ignorar i combatre la possible independència de Lado. La independència del Sudan del Sud i els conflictes que van seguir va fer passar l'afer a segon terme. No obstant encara hi ha un govern a l'exili. Un agofe (rei) dels baris o lugbara a Uganda ha estat reconegut com a rei pel govern ugandès.

## Bandera i escut

La bandera del regne la formen set franges, blava la superior e inferior, i les altres alternades de groc i verd (3 grogues i dos verdes, sent la groga superior i la inferior de la meitat d'ample que la groga del mig (totes les franges són iguals excepte aquestes dues grogues). En el centre, ocupant las tres franges centrals, un disc groc inclou l'escut del regne. Sense el disc i l'escut fa les funcions de bandera de la nació bari. L'escut consisteixen en un disc blau amb un triangle invertit blanc flanquejat per rames de llorer.

## Vegeu també

* Baris
# Regne del Logo

El regne del Logo fou un estat khassonké fundat per Dra Makan Sissoko, originari del Diébé (Kéniéba).
El regne del Logo era hostil a la penetració colonial francesa. La capital Sabouciré formava un obstacle que cali saltar per prosseguir l'expansió colonial cap a Bafoulabé. Logo estava a més enfrontat amb el rei del Khasso, fidel aliat de França. El sobirà del Logo suposava que el seu domini era massa lluny de Saint Louis del Senegal per ser atacat pels francesos però l'11 de setembre de 1878 les tropes franceses dirigides pel tinent coronel Reybaud van sortir de la capital francesa i van arribar a Sabouciré el 22 de setembre 1878; les formaven 585 homes, 4 canons i 80 cavalls; durant cinc hores es va lliurar la batalla de Sabouciré contra les forces del rei Niamodi Sissoko. Al final del combat (amb 13 morts i 51 ferits entre els francesos i 150 morts entre els nadius del Logo, dels quals el rei Niamodi) els francesos van obtenir la victòria. Fou la primera batalla que va marcar la resistència a la penetració francesa al que avui dia és Mali. El regne fou annexionat per França.

## Referències

Traducció parcial de l'article Logo (Mali) de la wikipedia francesa.
# Revolt del Pas de les Illes

El Revolt del Pas de les Illes és un revolt de la carretera BV-1245, en el terme municipal de Granera, a la comarca del Moianès.
Està situat en el punt quilomètric 7,850 d'aquesta carretera, a llevant del poble de Granera. És a l'esquerra del torrent de la Riera, al sud-oest de la Plana del Mas. De l'extrem oest d'aquest revolt arrenca el Camí del Pas de les Illes, de primer cap a ponent, i després cap a migdia. És al sud-oest del Revolt del Forat Negre.
# Thierry Correia

Thierry Rendall Correia (Amadora, 9 de març de 1999) és un futbolista professional portuguès que juga en la demarcació de lateral dret al València CF.

## Carrera esportiva

Va formar-se com a futbolista en l'Sporting CP, debutant amb el primer equip el 29 de novembre de 2018 en la Lliga Europa de la UEFA contra el Qarabağ FK, després de substituir Bruno Gaspar en el minut 74. En total jugaria quatre partits de lliga amb l'Sporting, debutant com a titular en un partit contra el València en un trofeu amistós.

### València CF

El 2 de setembre de 2019 va fitxar pel València CF en un traspàs de 12 milions d'euros. Va signar contracte fins al 30 de juny de 2024 amb una clàusula de rescissió de 100 milions. Va debutar en La Liga aquell mateix mes, jugant els 90 minuts en un empat 3–3 a casa contra el Getafe CF.
Correia va marcar el seu primer gol com a sènior el 7 de gener de 2021, el que tancava la victòria per 4–1 a fora contra el Yeclano Deportivo a la segona ronda de la Copa del Rei.

## Referències

* 1 2
* ↑ «Qarabag Agdam 1-6 Sporting Lisboa». Footballdatabase, 29-11-2018. [Consulta: 2 setembre 2019].
* 1 2 «Oficial: Correia firma hasta 2024 con una cláusula de 100 millones». Diari As, 02-09-2019. [Consulta: 11 setembre 2019].
* ↑ «Comunicado Sporting Clube de Portugal – Futebol, SAD» (en portuguès). Sporting CP, 02-09-2019. [Consulta: 2 setembre 2019].
* ↑ «Sporting anuncia saída de Thierry Correia e confirma valores do negócio» (en portuguès). O Jogo, 02-09-2019 [Consulta: 2 novembre 2020].
* ↑ Valle, Conrado «Dos defensas de plastilina dibujan un partido de locura en Mestalla» (en castellà). Diari AS, 25-09-2019 [Consulta: 2 novembre 2020].
* ↑ Valle, Conrado «Gracia descubre la calma en Yecla» (en castellà). Diario AS, 07-01-2021 [Consulta: 30 gener 2021].

## Enllaços externs

* Fitxa del jugador a footballdatabase
* Fitxa del jugador a soccerway
* Fitxa del jugador a FPF
# Terelabrus rubrovittatus

Terelabrus rubrovittatus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 10 cm de longitud total.

## Distribució geogràfica

Es troba a Nova Caledònia, Papua Nova Guinea, Indonèsia i Palau.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Randall, J.E. i P. Fourmanoir, 1998. Terelabrus rubrovittatus, a new genus and species of labrid fish from New Caledonia and New Guinea. Bull. Mar. Sci. 62(1):247-252.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Terence Cameron Medwin

Terence Cameron Medwin (anglès: Terry Medwin) (Swansea, 25 de setembre de 1932 - 1 de maig de 2024) va ser un futbolista gal·lès.

## Biografia

S'inicià al Swansea Town, d'on fou traspassat al Tottenham Hotspur FC per £25.000 el mes de maig de 1956. En aquest club jugà fins al 1963, quan un trencament de la seva cama forçà la seva retirada prematura. En aquest període marcà 72 gols en 215 partits, en totes les competicions, i guanyà el doblet (lliga i copa) el 1961 i la FA Cup el 1962.
Fou internacional amb Gal·les al Mundial de 1958, on marcà un gol. En total jugà 30 cops amb la selecció entre 1953 i 1963, marcant 6 gols. Un cop retirat fou entrenador del Cheshunt i del Fulham FC i entrenador assistent de John Toshack al Swansea.

## Referències

* 1 2 «Football League Career Stats at Neil Brown». Arxivat de l'original el 2010-07-22. [Consulta: 9 agost 2010].
* ↑ «Terry Medwin, talented winger who won the League and Cup double with Spurs – obituary» (en anglès). The Telegraph, 04-05-2024. ISSN: 0307-1235.

## Enllaços externs

* Perfil
# Revilla Vallejera

Revilla Vallejera és un municipi de la província de Burgos a la comunitat autònoma de Castella i Lleó. Forma part de la comarca d'Odra-Pisuerga. Limita amb Palenzuela, Revilla, Vizmalo i Villodrigo

## Demografia

Evolució demogràfica :
| 1991 | 1996 | 2001 | 2004 |
| 186 | 183 | 128 | 119 |
# The Amazing Maurice and His Educated Rodents

El meravellós Maurice i els seus rosegadors il·lustrats (en anglès, The Amazing Maurice and His Educated Rodents) és la novel·la que fa 28 a la saga del Discworld de Terry Pratchett (2001). És una novel·la independent per públic més infantil. Guanyador del Premi a la Medalla Carnegie 2001.

## Argument

El Maurici és un gat que gràcies a una descàrrega màgica de la UI pot parlar i pensar clarament. Passa uns ratolins i rates pel mateix procés, fent que tots parlin i siguin raonables. Busquen un flautista, i es dediquen a assaltar pobles parodiant el que hauria pogut ser una explicació lògica al Flautista d'Hamelín.

## Edicions en català

* El meravellós Maurice i els seus rosegadors il·lustrats, traduïda per Ernest Riera, Mai Més Llibres, 2023. ISBN 978-84-126144-6-6

## Vegeu també

* El Flautista d'Hamelín

## Referències

* ↑ «El meravellós Maurice i els seus rosegadors il·lustrats». [Consulta: 4 octubre 2023].
# Thomas Hale Streets

Thomas Hale Streets (20 de novembre de 1847 – 3 de març de 1925) va ser un naturalista estatunidenc. Va exercir com cirurgià en la U.S. Navy des de 1872 i es va jubilar el 1909com Director of the Navy Hospital a Washington, D.C.. Va ser un veterà de la Guerra de Cuba. Morí el 1925 d'un atac de cor Les seves obres inclouen Contributions to the Natural History of the Hawaiian and Fanning Islands and Lower California (1877).

## Referències

* ↑ Streets, T. H. (1913): The Descendants of Thomas Hale of Delaware with an account the Jamison and Green Families
* ↑ U.S. House of Representatives Document #728, (1907): Commissioned and Warrant Officers of the Navy of the United States and of the Marine Corps to January 1, 1907
* 1 2 Journal of the American Medical Association, Vol. 84, No. 15; April 11, 1925
* ↑ Herman ten Kate. «On the California peninsula». A: Pieter Hovens, William J. Orr & Louis A. Hieb. Travels and Researches in Native North America, 1882–1883. University of New Mexico Press, 2004, p. 99–137. ISBN 978-0-8263-3281-3.

## Enllaços externs

* Thomas Hale Streets. Contributions to the Natural History of the Hawaiian and Fanning Islands and Lower California. Washington, D.C.: Government Printing Office, 1877.